Birthe Arnbak debuterede i 1945 med digtsamlingen Spejlet og udgav siden en lang række reflekterende digte om samklangen mellem naturen og samtidsmennesket. I 1981 udsendte hun underholdningsromanen Min engelske sommer. Efter en længere studierejse i USA bosatte Birthe Arnbak sig med sin familie i Rungsted, hvor hun kom til at kende Karen Blixen og andre fra det litterære miljø. Fra 1970 til 1981 drev og ejede hun med sin mand Kabbel Hovedgård ved Lemvig. Blandt de syv hæderspriser Birthe Arnbak modtog kan nævnes Dansk Litteraturpris for Kvinder i 1985 og Thøger Larsen-prisen i 2000. /ritzau/

Opsummering:
Forfatteren Birthe Arnbak, Skørping, er død, 83 år.